ጎይላ

ዲብ ዓዳትና ጎይላ ሚ በህልትቱ እንዴ አፍየሕካ ሽራሕ።

*ጎይለ በሀለት ክም ዐቢ  አርእስ እንዴ ገብአ፣እት ቀበቱ ናአይሽ ትልህያታት ለጸጣ ቱ። ጎይለ እትክሉ ገቢል ኢሪትርየ ሀለ። ወእት ገቢል ትግሬ ሬኤናሁ ምን ገቢእ፣ ወራዚት ዎ ሸባብ እት ወቅት ንእሽነቶም/ሸበቶም ለሊ እት ኣወድግ ምነ ሽፍሮም እንዴ አሬመው ላልተልሀዎ ጅንሶ ትልህየ ቱ። ካለ አርያሞቶም አደም ለሰክብ ዎ ገሌ ዐበዪ ዎ ሜርሐት ድያናት ሰበት ከጅሎ ቱ።

እት ሒን ህዳይ ላኪን፣ምነ ህዳይ ወሪሕ(ሸሀር) ሐቆ ተርፈ እት አፌት ዐድ ሕጸን ምን ገቢ ዎ ዐድ ወለት ገቢእ ዎ ንኡሽ ዎ ዐቢ ልተልሄ ዎ ልትለወቅ እቱ።።ጎይለ ስፍሉልመ ለዐለ ምን አበች ዎ እማት ዎ ሐው ዎ ሐዋት ዐበዪ፣ ስሚዒቶም ለአፈግሮ እቱ። ዎ እሊ ሀዬ ዐደ ሀድየት ረዪም ሕድ ሐቆ ገብአው ቱ።  ጄራን ሐቆ ገብአው ለተ ጎይለ እት ሐቴ አካን ገብእ። ዎ ሐቆ ህዳይ እት ዐድ መርዓዊ በሀለት እት ዒጣዮ/ድላለት እግል 40ዮም አዱሐ ልትሀጄኮ፣ልትሸከው፣ወጽዑ ዎ ልትወጽዑ ዎ ኣክያራቱ እግል ዒጣዮ ገቢእ ወለ መሰኒት እተ ዐዶታት ከሎ እክል ሰነት እግል መረዐት ዎ ማርዓዊ ለአክቦ። በመበገሲ ሑዳር ቱ።ወላሊ ግይለሆም ጎሉ።

*ካስርዐት ዎ ጎይለ ለከምክመን ትልህያታት እለን ለተልየ ተን፤

1ይ ስሲዒት ፣

ጎይለት ናይ ስስዒት ለአፈግር ኦሮ መንዳለይ ዎክ ወሬዘ ዎ ህቶም ልትከበቶ ምኑ ወ 99%አዋልድ ተን ከበሮ ለዘብጠ ዎ ሰኒ ሊኢትልሂት ተሐገለት ምን ገብእ፣ሰኒ ከበሮ ለዘብጥ ተብዐት ዘብጦ ከቦሮ።

እትሊ ሰኒ ስሚዒቶም ለአፈግሮ ዎ ማንዚክ /ፈምፋም እትሊ ልተልሀወ።

2ይ ጎይለ፣

ጎይለ ሐቆ ስስዒት ለአነብት ዎ አድሕድ ሆይ ልቦሎ ወ ጎለት ለአፈግሮ ዎ ምነ አወል ለአፈግር ልትከበቶ  ወ ጎሉ፣ሕድ ሐምዶ ወለሑሙ ዎ በአስመ ቡ ጎይለ። ጎይለ መረ ሰኒቱ ዎ ሐቆ በአስ ጀረ ሰኒ እኩይ ቱ።

እግል መሰል 2 ጎይለት፤ ወላ-ላሎይ -ላሎይ ወላ-ላለ-ለ---ናኣኖኮዮ ሀሌነ ዎ አሊ ጎይላኪ፣ ላሊ ስካብ በዴነ። 

-ወሊ-ላሎ ለ መስቀል ብሶተ፣ንዬቲተ አክል ሖጸ

3ይ እሶምየ፤

እሶምየ/ወሶምየ፣በሀለት አወልድ እብ ቅብላቶም ልትገሳየ ወለሐልያሆም ዎ ህቶም እባ እገሮም ሰኒ ለአርድ ዘብ ጦ።

ካእትለ ዶል እለ ላአዋልድ እግል እብ ሰኒ ዎ እብ እኩይ እግል ልሕሌያሆም በክት በን ዎ ተረተን ልትፈደየ። እግልሚ እት ጎይለ በክት አለበን ከ ለልትዐዮረን ዎ ሰኒ ሐልወን።

ካ እግል መሰል ምነ ህተን ለሐል ያሁ ገሌ እግል ኢበል፤

-47 ዕጉለው ሌላ-ሌላ እት እት ወራቶም ስርጉላም ሌላ-ሌላ

-ውለድ ዐጄ ቀጣይን ሌላ-ሌላ፣ልሳሮሮ ላሐጸይን ሌላ-ሌላ

4ይጨፈረ ቶም።

ጨፈረ አክር ጽበሐት አርድ ወድ ዎ  ውኑፈር መጨፍራይ ሌጣ ቱ ክሎም ኢኮን ላጨፍሮ በስ ህቶም ልትከበቶ ምኑ ወ ከበሮ ዘብጦ እግሉ ወ ፍላን በሪህ ብላዪ እንዴ ልብሎ፣

ዳኩሎ ወ ሐቆሁልሳረበብ ወ ጨፍር እግሎም ዎ ሐቆ ጨፈረ ላተ ቤቶም ዐይሮ።